Martin Nyborg
Martin Nyborg (født 1984) er en dansk sceneinstruktør. Han er uddannet fra Den Danske Scenekunstskole i 2017. Efter endt uddannelse har han været ansat som husinstruktør på Aalborg Teater fra 2017 til 2021, hvor han har iscenesat en række forestillinger. Blandt andet Alle mulige ting til salg og Revolution i kommunen om den nordjyske underklasse af Henrik Szklany, Kød af Thomas Markmann og den omtalte og omdiskuterede borgersceneforestilling Porno for begyndere. Han har desuden dramatiseret og iscenesat eventyr af H.C. Andersen, Brødrene Grimm og Carlo Collodi og undervist på Den Danske Scenekunstskole og Teaterhøjskolen Rødkilde.

Han var en del af kunstekspeditionen Dog Level (2012) og er tidligere formand for Bühne, der i en årrække afholdt festivalen Bühne Spiel på Basement i København.

Forestillinger 

 Pinocchio af Carlo Collodi, Aalborg Teater, 2021
 Kød af Thomas Markmann, Aalborg Teater, 2021
 Revolution i kommunen af Henrik Szklany, Aalborg Teater, 2020
 Hans og Grete af Brødrene Grimm, Aalborg Teater, 2020
 Kreditorer af August Strindberg, Aalborg Teater, 2019
 Fyrtøjet af H.C. Andersen, Aalborg Teater, 2019
 Alle mulige ting til salg af Henrik Szklany, Aalborg Teater, 2018
 Porno for begyndere, Aalborg Teater, 2018
 Karlsson på taget af Astrid Lindgren, Aalborg Teater, 2018
 Rockulven af Tyra Tønnesen, Aalborg Teater, 2017

Eksterne henvisninger 

Sceneinstruktører fra Danmark